stanford-oval/wikipedia huggingface dataset:
Contra Costan piirikunta
Aiheesta muualla

Kuvia tai muita tiedostoja aiheesta Contra Costan piirikunta Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Käännös suomeksi
Côme-Damien Degland

Côme-Damien Degland (1787 Armentières, Ranska – 1856 Lille) oli ranskalainen lääkäri ja eläintieteilijä.
Degland toimi Lillen Saint-Sauveurin sairaalan ylilääkärinä. Hän osallistui Pariisin Muséum d’histoire naturellen perustamiseen ja julkaisi useita eläintieteellisiä kirjoituksia, muun muassa Catalogue de la collection de coléoptères, principalement en France et surtout dans le nord du royaume (1839) ja kaksiosaisen Ornithologie européenne, ou Catalogue analytique et raisonné des oiseaux observés en Europe (1849).
Charles Lucien Bonaparte nimesi kyhmypilkkasiiven (Melanitta deglandi) Deglandin kunniaksi. Degland nimesi linnuista muun muassa fregattilintujen heimon Fregatidae vuonna 1867 yhdessä Zéphirin Gerben kanssa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Comcast Technology Center

Torni kuvattuna syyskuussa 2019.
Comcast Technology Center on Philadelphiassa Yhdysvalloissa sijaitseva 339 metriä korkea pilvenpiirtäjä, joka on kaupungin korkein rakennus. Torni rakennettiin vuosina 2014–2018, ja siinä on 59 kerrosta. Tornissa on hotelli ja toimistotiloja. Rakennus on saanut energiaystävällisyydestään platinatason LEED-sertifikaatin.
Aiheesta muualla

Kuvia tai muita tiedostoja aiheesta Comcast Technology Center Wikimedia Commonsissa
Creekit

| Creekit |
| --- | --- |
 Ehdotetun creekien valtion lippu
Väkiluku:  50 000 - 60 000
Asuinalueet:  Yhdysvallat (Oklahoma, Alabama)
Kielet:  englanti, creek
Uskonnot:  protestantismi
Creekit ovat Amerikan alkuperäisasukkaita, jotka tunnetaan myös heidän alkuperäisellä nimellään muscogeet, jolla voidaan nykyisin tarkoittaa useita eri intiaaniheimoja. Suurin osa creekeistä asuu Oklahomassa ja Alabamassa, mutta heidän alkuperäiset asuinalueensa ulottuivat myös Georgiaan ja Floridaan. He kuuluivat niin sanottujen viiden sivistyneen heimon joukkoon.
Historia

Creekien esi-isät olivat osa Mississippin kulttuuria  ja he asuivat nykyisen Tennesseen ja Alabaman alueella. He eivät muodostaneet samanlaista kiinteää kokonaisuutta heimona kuin muut intiaaniheimot, vaan creek-heimo koostui suurimmaksi osaksi itsenäisistä kyläyhteisöistä.
Yhdysvaltain vapaussota jakoi creekit kahteen osaan. Etelässä asuvat creekit olivat puolueettomia, ja pohjoisessa asuvat taistelivat brittien puolella. Kun sota päättyi 1783, Iso-Britannia luovutti creekien alueet Yhdysvalloille. Alexander McGillivray nousi creekien johtajaksi ja onnistui neuvottelemaan Yhdysvaltojen kanssa sopimuksen, jossa Yhdysvallat tunnusti creekien itsehallinnon, tosin suuria alueluovutuksia vastaan. Yhdysvallat petti sopimuksen McGillivrayn kuoleman jälkeen ja yhä suurempia osia creekien alueita liitettiin Georgian osavaltioon. George Washington määräsi, että intiaanit olisi sopeutettava länsimaiseen kulttuuriin ja tätä tehtävää hoitamaan valittiin Benjamin Hawkins. Hän opetti creekeille eurooppalaisen tekniikan hyödyntämistä maataloudessa ja creekeistä tuli yksi viidestä sivistyneestä heimosta. Kehitys katkesi kuitenkin creek-sotaan 1812.
Creek-sota alkoi creekien sisällissotana, mutta Yhdysvallat sekaantui siihen nopeasti. Sotaa käytiin amerikkalaisten ja amerikkalaismielisten creekien ja uudistuksia vastustavien creekien välillä. Sota päättyi 1814 ja sen seurauksena creekit joutuivat luovuttamaan alueensa Yhdysvalloille. Myös amerikkalaisten puolella taistelleet creekit joutuivat luovuttamaan alueensa. Alabaman osavaltio muodostettiin suurimmaksi osaksi creekien luovuttamalle maalle. Maaluovutukset johtivat siihen, että monet creekit pakenivat Floridaan, jossa heistä muodostui seminolien heimo.
Nykypäivä

Suurin osa creekeistä asuu Oklahomassa, jonne heidät siirrettiin monien muiden heimojen mukana 1834, mutta myös Alabamassa on creekien reservaatti. Kuten monien muidenkin intiaani-heimojen, myös creekien talous perustuu suurilta osin kasinoihin ja matkailuun. Creekien yhteishenkeä pidetään yllä festivaalein ja esimerkiksi haavipalloturnauksin.
Comco-Ikarus

Comco-Ikarus Breezer D-MPAY.
Comco Ikarus GmbH on Saksan suurin kevytilmailun lentokoneiden valmistaja.
Yhtiö syntyi vuonna 1976 nimellä COMCO GmbH. Se toimi aluksi Aidlingenissa, Stuttgartin lähellä. Yhtiö teki aluksi ruiskumaalauslaitteita ja erikoistyökoneita, jotka kuuluvat sen tuotantoon edelleen.
Lentokoneet tulivat yhtiön tuotantoon sen toimitusjohtajan harrastuksen kautta: hän oli liitovarjoharrastaja. Tehtaan ensimmäinen ilma-alus, Ikarus 500, voitti lajin ensimmäiset maailmanmestaruuskilpailut. Yhdessä vuodessa yhtiö nousi liitovarjojen suurimpien valmistajien joukkoon. Vuoteen 1982 asti yhtiö valmisti neljää eri lentokonetyyppiä myyden yli 2 000 kappaletta.
Vuonna 1982 Ikarus Sherpa oli yhtiön ensimmäinen moottoroitu kevytlentokone. Koneessa oli ensimmäisenä maailmassa pelastusvarjo, jonka varassa koko kone pystyy leijumaan maahan. Tämä innovaatio kopioitiin moniin maihin, mm. Yhdysvaltoihin.
Seuraavana tuli tuotantoon Ikarus Fox, joka on edelleen tuotannossa versiona Ikarus C 22.
Tehdas siirtyi vuonna 1992 Mengen-Hohentengenin lentokentälle.
Yhtiön nykyinen pääartikkeli on Ikarus C 42-lentokone, joita on myyty syksyyn 2006 mennessä yli 650 kappaletta.
Ikarus Breezer on yhtiön uusin tuote.
Aiheesta muualla

Yhtiö sivusto
Yhtiön suutintuotanto
Cesare Romiti

Cesare Romiti
| --- | --- |
Kuollut:  18. elokuuta 2020  
| --- | --- |
Palkinnot:  Kunnialegioonan upseeri Työn ansioritarikunta (1978) Italian tasavallan Ansioritarikunnan suurristin ritari (1984) Universidad Complutense de Madridin kunniatohtori (1989) Order of Minerva (käännä suomeksi) (1997) 
muokkaa - muokkaa wikitekstiä - muokkaa Wikidataa
Cesare Romiti (24. kesäkuuta 1923 – 18. elokuuta 2020) oli italialainen taloustieteilijä ja liikemies.
Henkilökohtainen elämä

Romiti oli naimisissa Luigia Gastaldin kanssa kunnes hänen vaimonsa kuoli vuonna 2001. He saivat kaksi poikaa, Maurizion (s. 1949) ja Piergiorgion (s. 1951).
Kuolema

Romiti kuoli kotonaan Milanossa 18. elokuuta 2020. Hän oli kuollessaan 97 vuoden ikäinen.
Aiheesta muualla

Kuvia tai muita tiedostoja aiheesta Cesare Romiti Wikimedia Commonsissa
Creeperterrieri

| Creeperterrieri> Avaintiedot |
| --- | --- |
Alkuperämaa:  Pennsylvania,  Yhdysvallat
Määrä:  harvinainen
Nykyinen käyttö:  seurakoira
Muita nimityksiä:  Creeper Terrier
FCI-luokitus:  ei FCI-rotu
Ulkonäkö
Paino:  4,5-7 kg
Creeperterrieri (Creeper Terrier) on yhdysvaltalainen koirarotu.
Ulkonäkö

Creeperterrierillä on lyhyt niska, lyhyt runko ja lyhyet raajat. Korvat ovat pystyt. Häntä on aina typistetty. Paino vaihtelee 4,5–7 kg välillä. Karvapeite on lyhyt, mutta vatsassa karva on pidempää ja karkeampaa. Värityksiä ovat muun muassa black and tan ja brown and tan.
Alkuperä

Creeperterrieriä esiintyy lähinnä Pennsylvanian Pocono-vuoriston liepeillä ja mahdollisesti myös tietyillä alueilla New Yorkiss.
Christine Magnusson

| Mitalit> Maa:   Ruotsi.Naisten sulkapallo.MM-kilpailut  | Mitalit> Maa:   Ruotsi.Naisten sulkapallo.MM-kilpailut  | Mitalit> Maa:   Ruotsi.Naisten sulkapallo.MM-kilpailut  | Maa:   Ruotsi> Naisten sulkapallo. |
| --- | --- | --- | --- |
|  Hopeaa | Kööpenhamina 1991 | Nelinpeli |  |
|  Pronssia | Jakarta 1989 | Nelinpeli |  |
Christine Kajumba Magnusson (s. 21. marraskuuta 1964 Uganda) on ruotsalainen entinen sulkapalloilija. Hän edusti seuratasolla Täby BM:ää.
Magnusson voitti nelinpelissä Maria Bengtssonin kanssa pronssia Jakartassa 1989 ja hopeaa Kööpenhaminassa 1991. Hän osallistui olympialaisiin ensimmäistä kertaa Barcelonan kisoissa 1992, jolloin sulkapallo oli olympiaohjelmassa ensimmäisen kerran virallisena lajina. Magnusson putosi tuolloin kaksinpelissä toisella kierroksella ja hävisi toisen ottelunsa myös Atlantan olympialaisissa 1996, joissa Magnussonin voittanut Mia Audina sai turnauksesta hopeaa.
Coquimbo

Alue Chilen kartalla punaisella, pääkaupunki on merkitty suurennettuun karttaan ympyrällä
Coquimbon alue on yksi Chilen viidestätoista hallinnollisesta alueesta. Sen virallinen järjestysnumero on IV ja  pääkaupunki La Serena. Vuoden 2017 väestönlaskennassa alueella oli 757 586 asukasta. Sen pinta-ala on 40 580 neliökilometriä.
Aiheesta muualla

Kuvia tai muita tiedostoja aiheesta Coquimbo Wikimedia Commonsissa
Chilen alueet
Aisén del General Carlos Ibáñez del Campo
Antofagasta
Araucanía
Arica-Parinacota
Atacama
Biobío
Coquimbo
Libertador General Bernardo O'Higgins
Los Lagos
Los Ríos
Magallanes y Antártica Chilena
Maule
Metropolitana de Santiago
Tarapacá
Valparaíso
Coquitlam

| Coquitlam (City of Coquitlam) |
| --- | --- |


 Koordinaatit: 49°14′56″N, 122°52′09″W 
Valtio:   Kanada
Provinssi:  Brittiläinen Kolumbia
asutus kasvaa (Maillardville):  1909
Kaupungiksi:  1992
Hallinto:  
 – Hallinnon tyyppi:  Coquitlamin kaupunginvaltuusto
 – Pormestari:  Richard Stewart
Pinta-ala:  
 – Maa:  122,30 km²
Väkiluku (2016):  139 284 
 – Väestötiheys:  1 138,9 as./km²
Aikavyöhyke:  UTC-8
 – Kesäaika:  UTC-7
Postinumero:  V3J–V3H
Suuntanumero(t):  604 ja 778
 
 coquitlam.ca 
Infobox OKVirheellinen NIMI-arvo: 
Coquitlam on Vancouverin suurkaupunkialueeseen kuuluva kaupunki Brittiläisessä Kolumbiassa Kanadassa. Sen väkiluku on noin 139 000 (2016). Kaupungin nimi on peräisin halkomelemin kielen sanasta kwikwetlem, joka tarkoittaa ’punaisia (lohi)kaloja joen yläjuoksulla’.
Eurooppalaiset alkoivat asettua alueelle asteittain 1800-luvulla. Coquitlam oli aikaisemmin tärkeä sahakaupunki, mutta nykyään suurin osa sen asukkaista käy töissä Vancouverissa.
Aiheesta muualla

Kuvia tai muita tiedostoja aiheesta Coquitlam Wikimedia Commonsissa
Christine Meier

| Christine Meier> Henkilötiedot |
| --- | --- |
Syntynyt: 24. toukokuuta 1986 (ikä 38) Bülach, Sveitsi
Kansalaisuus:   Sveitsi
Jääkiekkoilija
Maila:  vasen
Pituus:  169 cm
Paino:  68 kg
Pelaajaura
Pääsarjaura:  2000–2018
Seurat:  EHC Illnau-Effretikon (SWHL A)   AIK   ZSC Lions (SWHL A)
Christine Meier (s. 24. toukokuuta 1986 Bülach) on sveitsiläinen uransa lopettanut jääkiekkoilija.
Meier edusti Sveitsin maajoukkuetta vuosien 2010 ja 2018 talviolympialaisissa.
Christine Mboma

| Christine Mboma |
| --- | --- |
 Christine Mboma vuonna 2021.
Henkilötiedot
Syntynyt: 22. toukokuuta 2003 (ikä 21)
Kansalaisuus:  namibialainen
Yleisurheilija
Laji:  pikajuoksu, keskimatkojen juoksu
Ennätykset:  100 m: 10,97 (2022) 200 m: 21,78  400 m: 48,54 (2021) 800 m: 2.03,27 (2021) 1 500 m: 5.00,33 (2020) pituushyppy: 575 cm (2020)
| Mitalit> Maa:  Namibia.Naisten yleisurheilu. Olympialaiset  | Mitalit> Maa:  Namibia.Naisten yleisurheilu. Olympialaiset  | Mitalit> Maa:  Namibia.Naisten yleisurheilu. Olympialaiset  | Maa:  Namibia> Naisten yleisurheilu. |
| --- | --- | --- | --- |
|  Hopeaa | Tokio 2020 |  200 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Birmingham 2022 | 200 m |  |
Christine Mboma (s. 22. toukokuuta 2003) on namibialainen pika- ja keskimatkojen juoksija.
Huhtikuussa 2021 Mboma juoksi Lusakassa 400 metrillä uuden alle 20-vuotiaiden maailmanennätyksen 49,24. Edellinen ME 49,42 oli Grit Breuerin nimissä ja juostu Tokion MM-kisoissa vuonna 1991. Mboma paransi ennätystään kuusi päivää myöhemmin Windhoekissa lukemiin 49,22. Saman vuoden kesäkuussa hän juoksi Bydgoszczissa nuorten maailmanennätyksen ja naisten kaikkien aikojen seitsemänneksi parhaan ajan 48,54.
Namibian olympiakomitea ilmoitti heinäkuun 2021 alussa, ettei Mboma saa osallistua Tokion olympialaisissa 400 metrille "liian korkeiden luontaisten testosteroniarvojen" johdosta. Hän osallistui Tokiossa 200 metrille, jossa teki jo alkuerissä alle 20-vuotiaiden maailmanennätyksen 22,11. Välierissä hän paransi tämän ja aikuisten Afrikan ennätyksen lukemiin 21,97 ja edelleen loppukilpailussa aikaan 21,81, jolla saavutti hopeaa.
Muutamaa viikkoa myöhemmin Mboma saavutti Nairobin alle 20-vuotiaiden MM-kilpailuissa kultaa 200 metrillä ajalla 21,84 ja hopeaa 4 × 100 metrin viestissä. Hän paransi 200 metrin Afrikan ennätyksen ja nuorten maailmanennätyksen lukemiin 21,78 Zürichissä 9. syyskuuta 2021. Hän saavutti Birminghamin Kansainyhteisön kisoissa 2022 pronssia 200 metrillä ajalla 22,80.
Hän voitti Namibian mestaruuden 400 metrin juoksussa 2021, 800 metrillä 2020 ja 2021 sekä 1 500 metrillä  2020.
Cynthia (albumi)

| Cynthia Cynthia |
| --- | --- | --- |

Studioalbumin tiedot
 Äänitetty : M.G.E.M. Studios, New York Reel Platinum Studios, Lodi, Bergen County, New Jersey
 Julkaistu: 17. lokakuuta 1990
 Tyylilaji: freestyle
 Levy-yhtiö: Micmac
Cynthian muut julkaisut
|   | Cynthia 1990 | Cynthia II 1991 |
Cynthia on yhdysvaltalaisen freestyle-laulajan Cynthian esikoisalbumi, joka julkaistiin Micmac Records -levy-yhtiöllä 17. lokakuuta 1990. Albumi sisältää singlet ”Thief of Heart”, ”Endless Night” ja ”Change on Me”, joista viimeinen sijoittui Billboard-lehden Dance Club Songs -musiikkilistan sijalle 37.
Kappaleet

Change on Me – 6.35
Endless Nights – 8.10
Holding On – 3.59
Thief of Heart – 5.55
Everytime I Look at You – 5.57
Gonna Get Over You – 6.15
Cyclone Taylor

Cyclone Taylor
Frederick Wellington "Cyclone" Taylor, (23. kesäkuuta 1884 – 9. kesäkuuta 1979) oli kanadalainen jääkiekkoilija ja yksi lajin ensimmäisistä ammattiurheilijoista. Hän pelasi työkseen seuroissa Portage Lakes Hockey Club, Ottawa Hockey Club ja Vancouver Millionaires, joka myöhemmin kantoi nimeä Maroons, vuodesta 1905 vuoteen 1923. Lajin ensimmäisten tähtipelaajien joukkoon luokiteltu Taylor tunnettiin armoitettuna maalintekijänä. Hän voitti useasti maalikuninkuuden ja saavutti Stanley Cupin kahdesti: 1909 Ottawan ja vuonna 1915 Vancouverin riveissä.
Hänet kutsuttiin ensimmäisten joukossa Hockey Hall of Fameen 1947.
Urheilu-uransa ohella Taylor työskenteli myös maahanmuuttovirkailijana, tässä toimessa hän joutui osalliseksi huomattavaan selkkaukseen japanilaisen höyrylaiva Komagata Marun saavuttua vuonna 1914 Vancouverin satamaan mukanaan 376 pääosin sikhitaustaista matkustajaa Brittiläisestä Intiasta. Koska Kanada rajoitti voimakkaasti ei-eurooppalaisperäistä maahanmuuttoa, päästettiin saapujista maihin vain 24. Vastuullisena virkamiehenä satamassa toimineen Taylorin tehtäväksi jäi estää muiden matkustajien poistuminen laivalta. Aluksen palattua kahden kuukauden eristyksen jälkeen sotilassaattueessa Kanadan tapaan Britannian kruunun alaiseen Intiaan puhkesi Kalkutassa tapauksen johdosta mellakka jossa kuoli virallisen raportin mukaan 20 ihmistä, silminnäkijähavaintojen perusteella mahdollisesti huomattavasti enemmänkin. Taylorin ura jatkui kuitenkin nousujohteisena ja hänet nimitettiin myöhemmin Brittiläisen Kolumbian maahanmuuttoviraston johtajaksi, jo ennen eläköitymistään hän sai palveluksestaan Brittiläisen imperiumin ritarikunnan upseerin arvon.
Brittiläisen Kolumbian parlamentti äänesti vuonna 2008 yksimielisesti julkilausuman puolesta joka pyysi anteeksi viranomaisten toimintaa Komagata Marun tapauksessa. Myöhemmin myös Kanadan pääministerit Stephen Harper ja Justin Trudeau ovat esittäneet vastaavansisältöiset anteeksipyynnöt. Tapauksen muistoksi paljastettiin lisäksi Komagata Maru Memorial -monumentti Vancouverin satamassa vuonna 2012.
Clarke (nimi)

Clarke on yleinen anglosaksiset juuret omaava brittiläinen sukunimi. Nimen tiedetään olleen käytössä Kentin kreivikunnassa ainakin 1100-luvulta.
Nimi voi viitata seuraaviin henkilöihin:
Etunimenä

Clarke Carlisle (s. 1979), englantilainen jalkapalloilija
Clarke MacArthur (s. 1985), kanadalainen jääkiekkoilija
Clarke Peters (s. 1952), yhdysvaltalainen näyttelijä ja muusikko
Clarke Scholes (s. 1930), yhdysvaltalainen kilpauimari
Clarke Scholtz (1912–1989), eteläafrikkalainen keskipitkän matkan juoksija
Clarke Wilm (s. 1976), kanadalainen jääkiekkoilija.
Dafne (täsmennyssivu)

Dafne tai Daphne (kreik. Δάφνη, ”Laakeripuu”) voi viitata seuraaviin asioihin:
Dafne, kreikkalaisen mytologian neito, jonka Apollon muutti laakeripuuksi
Dafne, Jacopo Perin 1597 säveltämä ooppera, jota pidetään ensimmäisenä länsimaisena oopperana
Daphne, Richard Straussin säveltämä ooppera
näsiät (Daphne), kasvisuku
Daphne (Dafne), naisen etunimi
41 Daphne, asteroidi
Daphné-luokka, Ranskan merivoimien sukellusveneluokka
FS Daphné, Ranskan merivoimien Daphné-luokan sukellusvene
Daphne-luokka, Tanskan laivaston vartioalusluokka
KDM Daphne (P530), Tanskan laivaston Daphne-luokan vartioalus
Daphne, purjevene, jolla tekemistään purjehduksista Göran Schildt kirjoitti useita matkakuvauksia.
Contraband (Velvet Revolverin albumi)

| Contraband Velvet Revolver |
| --- | --- | --- |

Studioalbumin tiedot
 Julkaistu: 8. kesäkuuta 2004
 Tuottaja(t): Josh Abraham, Velvet Revolver, Douglas Grean, Nick Raskulinecz
 Tyylilaji: hard rock
 Kesto: 60.19
 Levy-yhtiö: RCA Records
Listasijoitukset
  Suomen virallinen lista: 8.
Velvet Revolverin muut julkaisut
|   | Contraband 2004 | Libertad 2007 |
Contraband on yhdysvaltalaisen hard rock -yhtye Velvet Revolverin vuonna 2004 julkaisema albumi. Albumilta julkaistut singlet: Slither, Fall To Pieces ja Dirty Little Thing (Promo).
Kappaleet

Sucker Train Blues – 4.28
Do It for the Kids – 3.56
Big Machine – 4.26
Illegal i Song – 4.18
Spectacle – 3.42
Fall to Pieces – 4.35
Headspace – 3.43
Superhuman – 4.16
Set Me Free – 4.08
You Got No Right – 5.35
Slither – 4.08
Dirty Little Thing – 3.58
Loving the Alien – 5.49
Kokoonpano

Scott Weiland – laulu
Slash – kitarat, taustalaulu
Duff McKagan – basso, taustalaulu
Matt Sorum – rummut, taustalaulu
Dave Kushner – kitara
Arvostelut

Desibeli.net:
Imperiumi: 8/10
Soundi:
Dafne (Perin ooppera)

Jacopo Peri oopperansa Dafne rooliasussa.
Dafne on Jacopo Perin säveltämä teos, jota pidetään ensimmäisenä nykymuotoisena oopperateoksena. Peri sävelsi teoksen Jacopo Corsin cameratan jäseniä varten vuosien 1592–1597 välisenä aikana ja se ensiesitettiin joko vuonna 1597 tai 1598 paastoa edeltäneellä karnevaalikaudella Palazzo Corsissa Venetsiassa. Dafnen partituuri ei ole säilynyt kokonaan ja teoksesta tunnetaan vain sen prologi ja yksi aaria. Teoksen libretto perustui runoilija Ottavio Rinuccinin pastoraalirunoon.
Perin Dafnen ja myöhempien oopperoiden kuten Euridice merkitys on keskeinen uuden monodisen sävellystyylin esimerkkeinä.
Cyclura collei

| Cyclura collei |
| --- | --- |
 koiras
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Leguaanimaiset Iguania
Heimo::  Leguaanit Iguanidae
Suku::  Sarvikuonoleguaanit Cyclura
Laji::  collei
Kaksiosainen nimi
 Cyclura collei  Gray, 1845 
Katso myös
   Cyclura collei Wikispeciesissä   Cyclura collei Commonsissa 
Infobox OKNimi-testi OKIUCN-testi OK: 
Cyclura pinguis on Jamaikan saarella tavattava leguaani. Kansainvälinen luonnonsuojeluliitto IUCN on määritellyt sen äärimmäisen uhanalaiseksi lajiksi.
Koiraan pituus kuonosta hännäntyveen on noin 43 cm, naaraan 38 cm. Sen yleisväri on tummanharmaa, jossa on hiukan sinisen ja vihreän sävyjä. Väri on voimakkain selän harjasuomuissa. Nuoret yksilöt ovat vaaleampia kuin aikuiset, ja niiden sävy on selvemmin raidallinen. Luonnossa tavattavat yksilöt, varsinkin pesivät naaraat, näyttävät usein punaruskeilta koska ne kaivavat rautapitoista maa-ainesta.
Laji on ollut aiemmin yleinen Jamaikan kuivissa osissa, mutta harvinaistui nopeasti 1800-luvun loppupuolella. Nykyisin sitä tavataan vain Hellshiren kukkuloilla.
Nämä leguaanit pesivät maanalaisissa onkaloissa, ja raskaana olevat naaraat kaivelevat harjoituskuoppia jo ennen munintaa. Ne munivat touko–kesäkuussa 6–20 munaa kerrallaan. Poikaset kuoriutuvat noin 85 päivän kuluttua.
Nykyisin lajin suurimman uhan muodostavat haitalliset vieraslajit kuten mungot ja kissat, jotka saalistavat munia ja poikasia. Toinen uhka on luvaton metsänhakkuu.
Córdoba CF

Córdoba Club de Fútbol on espanjalainen jalkapalloseura Córdoban kunnasta Andalusiasta. Seura perustettiin vuonna 1954 ja sen edustusjoukkue pelaa Espanjan toiseksi korkeimmalla sarjatasolla Segunda Divisiónissa.
Nykyisen seuran edeltäjiä olivat Real Club Deportivo Córdoba ja Club Deportivo San Álvaro, joista jälkimmäisen paikan seura peri silloiselta kolmannelta sarjatasolta Tercera Divisiónista. Espanjan pääsarjassa Primera Divisiónissa Córdoba debytoi vajaa vuosikymmen perustamisensa jälkeen kaudella 1962–1963 ja pelasi sarjassa yhtäjaksoisesti seitsemän kauden ajan. Vuonna 1971 se palasi vielä yhdeksi kaudeksi pääsarjaan, mutta tuon jälkeen seuraa ei ole enää pääsarjatasolla nähty, vaan se on pelannut vaihtelevalla menestyksellä Segunda Divisiónissa ja Segunda División B:ssä. Parhaimmillaan Córdoba sijoittui pääsarjassa viidenneksi kaudella 1964–1965. Vuonna 2007 seura nousi kahden kauden tauon jälkeen taas Segunda Divisióniin.
Seuran kotikenttänä toimii Guadalquivirjoen rannalla sijaitseva noin 14 000 -paikkainen El Arcángelin stadion, joka avattiin vuonna 1993. Vuonna 2004 stadionilla aloitettiin mittavat uudistustyöt, joiden valmistuessa yleisökapasiteetti tulee kasvamaan 25 000 paikkaan.
Córdoba tunnetaan lempinimellä Blanquiverdes, joka tulee sen perinteisestä vihreävalkoraidallisesta pelipaidasta.
Aiheesta muualla

Córdoba Club de Fútbolin virallinen sivusto (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza